FrancophonIA/DGT-Translation_Memory huggingface dataset:
English: On page 80, Article 5:
Lithuanian: 2001 m. sausio 16 d. Komisijos reglamento (EB) Nr. 80/2001, nustatančio išsamias Tarybos reglamento (EB) Nr. 104/2000 dėl pranešimų apie gamintojų organizacijų pripažinimą, kainų nustatymą ir intervenciją bendrai organizuojant žuvininkystės ir akvakultūros produktų rinką taikymo taisykles, klaidų ištaisymas (Europos Sąjungos oficialusis leidinys L 13, 2001 m. sausio 17 d.) (Specialusis leidimas lietuvių kalba, 4 skyrius, 5 tomas, p. 3) 1. 3 puslapis, 2 konstatuojamoji dalis: yra: „[…] finansinio kompensavimo bei perkeliamų priemokų sistemas.“, turi būti: „[…] finansinio kompensavimo bei išmokų už perkėlimą į pereinamąjį likutį sistemas.“ 2. 23 puslapis, 3 straipsnio pirma pastraipa: yra: „[…] praneša Komisijai apie šio reglamento VIII priedo 1 lentelėje apibrėžtuose įvairiuose regionuose iškrautus, parduotus, pašalintus iš rinkos ir jų teritorija vežtus kiekius bei parduotų kiekių vertę.“, turi būti: „[…] praneša Komisijai apie jų teritorijoje šio reglamento VIII priedo 1 lentelėje apibrėžtuose įvairiuose regionuose iškrautus, parduotus, pašalintus iš rinkos ir perkeltus į pereinamąjį likutį kiekius bei parduotų kiekių vertę.“ 3. 4 puslapis, 4 straipsnio pirma pastraipa: yra: „[…] kurie buvo pašalinti iš rinkos, vertę ir kiekius pagal Reglamento (EEB) Nr. 1501/83 (1) 1 straipsnyje nustatytus pašalinimo būdus suskirstytus pašalintų produktų kiekius.“, turi būti: „[…] kurie buvo pašalinti iš rinkos, vertę ir kiekius, suskirstytus pagal Reglamento (EEB) Nr. 1501/83 (1) 1 straipsnyje nustatytus realizavimo būdus.“ 4. 22 puslapis, 10 lentelės antros skilties 2 eilutė: yra: „Gelminė žvejyba“, turi būti: „Giliavandenių žuvų žvejyba“.